open-index/open-wikipedia-markdown huggingface dataset:
3'-fosfoadenozín-5'-fosfosulfát

**3'-fosfoadenozín-5'-fosfosulfát****** (**PAPS**) alebo **3'-fosfo-5'-adenylylsulfát** je derivát adenozínmonofosfátu, ktorý je fosforylovaný na 3' pozícií a má sulfátovú skupinu naviazanú na 5' fosfát. Je to nejbežnejší koenzým v reakciách sulfotransferáz. Endogénne ho organizmy syntetizujú fosforyláciou adenozín-5'-fosfosulfátu (APS). U ľudí je táto reakcia katalyzovaná bifunkčnou 3'-fosfoadenozín-5'-fosfosulfátsyntázou (PAPSS1 a PAPSS2) vďaka ATP ako donoru fosfátu.

## Vznik a redukcia

APS a PAPS sú intermediáty pri redukcii síranov (sulfátov) na siričitany (sulfity), čo je exotermický premena, ktorú katalyzujú sulfátredukujúce baktérie. U týchto organizmov funguje sulfát ako koncový príjemca elektrónov, podobne ako O2 u aeróbnych organizmov (v elektrónovom transportnom reťazci). Sulfát sa neredkuje priamo, ale musí byť aktivovaný v podobe APS alebo PAPS. Tieto prenášače aktivovaného sulfátu vznikajú reakciou s ATP. Prvá reakcie ja katalyzovaná ATP sulfurylázou:

: SO42−  + ATP   →   APS  +  PPi

Premena APS na PAPS je potom katalyzovaná APS kinázou:

: APS  +  ATP  →  PAPS  + ADP

Redukcia APS vedie k vzniku siričitanu (sulfitu), ktorý sa ďalej redukuje na sulfán, ktorý sa následne vylučuje. Tento proces sa nazýva disimilačná redukcia síranov. Redukcia PAPS vedie takisto k sulfánu, ale v jeho prípade dochádza k použitiu v rámci biosyntézy, napríklad na tvorbu cysteínu. Tento proces sa potom nazýva asimilačná redukcia síranov, pretože dochádza k asimilácii (zabudovaniu) síry.

## Referencie

## Zdroj

Kategória:Nukleotidy
Kategória:Organofosfáty
Kategória:Kofaktory
Pizza havaj

**Pizza havaj** (či **Hawai**, **Hawaii**) je druh pizze, ktorá je na rozdiel od tradičnej talianskej pizze založená na kombinácii šunky a sladkého ananásu. Za jej pôvodcu je považovaný majiteľ reštaurácie Sam Panopoulos z kanadského Ontária.

## História
Pizzu havaj vymyslel v roku 1962 kanadský majiteľ reštaurácie gréckeho pôvodu Sam Panopoulos z Ontária, ktorý rád experimentoval a zo zaujímavosti chcel skúsiť spojenie sladkého ananásu so slaninou. Jeho nápad si počas niekoľkých mesiacov obľúbili aj hostia jeho reštaurácie Satellite v Chathame, v ktorej nový pokrm podával, a začali ho žiadať. Potom sa táto pizza rozšírila aj do ostatných častí sveta. Názov pizza dostala podľa značky konzervovaného ananásu Havaj, ktorý Panopoulos používal.

## Popis
Klasickým spôsobom pripravené a vyvaľkané cesto na pizzu je potreté klasickým paradajkovým základom s cesnakom a bazalkou. Na túto vrstvu sa sype strúhaný syr a na vrch sú kladené kúsky kompótovaného ananásu a na slabé plátky krájaná šunka. Následne je pizza štandardne pečená v rúre. Pizza je obľúbená pre exotické spojenie sladkého so slaným, na druhú stranu nejde o originálny taliansky spôsob prípravy pizze a pre niektorých ľudí je tak táto úprava kontroverzná.

## Referencie

## Iné projekty

## Zdroj

Kategória:Pizza
Tmavá (vrch vo Veľkej Fatre)

**Tmavá** () je vrch vo Veľkej Fatre. Nachádza sa nad Ľubochnianskou dolinou, približne  juhozápadne od Ružomberka. 

## Poloha
Nachádza sa v strednej časti Veľkej Fatry, v geomorfologickom podcelku Hôľna Fatra. Leží v Žilinskom kraji, v okrese Ružomberok a na katastrálnom území obce Ľubochňa. Najbližším sídlom je východne ležiaca Liptovská Osada, južne ležia Liptovské Revúce, západne Turčianske Jaseno a severovýchodne mesto Ružomberok. Vrch patrí do Národného parku Veľká Fatra.

## Popis
Tmavá je súčasťou rázsochy, vybiehajúcej západným smerom zo Skalnej Alpy () v liptovskej vetve hlavného hrebeňa. Severným smerom susedí Perušín (), východným Malá Smrekovica (), Smrekovica (), Dvorisko () a Skalná Alpa (), južným Rakytov () a Minčol () a západným Štefanová (), Malý Lysec () a Jarabiná (). Vrch leží v povodí Váhu a odvodňujú ho prítoky Ľubochnianky; severné svahy potok Blatná, južné potok Rakytov. Na vrchol nevedie značený turistický chodník. Južná časť masívu je súčasťou Národnej prírodnej rezervácie Skalná Alpa, severným smerom sa rozprestiera prírodná rezervácia Blatné.

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou je výhľad najmä na okolité vrchy Veľkej Fatry, ojedinele je možno vidieť aj Malú Fatru a časť Oravskej Magury.

## Prístup
Na vrchol nevedie značená trasa, no prístup je možný hrebeňom zo Skalnej Alpy. V chránenom území je však voľný pohyb osôb mimo značených chodníkov nežiadúci. 

*  žltý turistický chodník vedie severným úpätím Blatnou dolinou z rázc. Blatná k horskému hotelu Smrekovica
*  červený chodník vedie západným úpätím Ľubochnianskou dolinou do sedla pod Čiernym kameňom

## Referencie

## Pozri aj
* Hôľna Fatra
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Ľubochňa
Kategória:Vrchy v okrese Ružomberok
Adenozín-5'-fosfosulfát

**Adenozín-5'-fosfosulfát** (**APS**) alebo **adenylylsulfát** je derivát adenozínmonofosfátu, ktorý má 5' fosfáte viazanú sulfátovú skupinu. Táto látka vzniká u niektorých organizmov v metabolizme síry.

## Vznik
APS vzniká reakciou ATP sulfurylázy:

: SO42−  + ATP   →   APS  +  PPi

APS sa potom môže premieňať na PAPS pôsobením APS kinázy:

: APS  +  ATP  →  PAPS  + ADP

U nižších organizmov sú tieto dva kroky katalyzované uvedenými enzýmami. U vyšších organizmov, vrátane ľudí, je táto reakcia katalyzovaná bifunkčnou 3'-fosfoadenozín-5'-fosfosulfátsyntázou (PAPSS1 a PAPSS2), ktorá ma sulfurylázovú i kinázovú doménu, vďaka ATP ako donoru fosfátu.

## Redukcia sulfátu
APS sa spolu s PAPS uplatňujú pri redukcii síranov (sulfátov) na siričitany (sulfity). U sulfát redukujúcich mikroorganizmov funguje sulfát ako koncový príjemca elektrónov, podobne ako O2 u aeróbnych organizmov (v elektrónovom transportnom reťazci). Sulfát sa neredkuje priamo, ale musí byť aktivovaný v podobe APS alebo PAPS. Redukcia APS vedie k vzniku siričitanu, ktorý sa ďalej redukuje na sulfán, ktorý sa následne vylučuje. Tento proces sa nazýva disimilačná redukcia síranov.
stred|náhľad|320x320bod|Jedna z dráh, pomocou ktorých baktérie redukujú sulfáty.
Okrem toho však môže u niektorých organizmov prebiehať iný mechanizmus. V tomto mechanizme odovzdáva APS sulfhydrylovú skupinu na tiolovú skupinu prenášača, čím vzniká skupina RS-SO32-. Táto skupina sa následne pomocou feredoxínu redukuje až na RSS-, z čoho sa sulfidový anión prenáša na *O*-acetylserín, čím vzniká cysteín.Tým sa regeneruje prenášač a cysteín sa ďalej používa na syntézu metionínu. 

## Referencie


## Zdroj

Kategória:Nukleotidy
Kategória:Organofosfáty
Kategória:Kofaktory
Hovorca

náhľad|Tlačová hovorkyňa pro práci
**Hovorca** alebo **tlačový hovorca** je osoba, ktorá je oprávnená hovoriť v mene nadnárodnej organizácie, hlavy štátu alebo vlády štátu, úradu, firmy, organizácie alebo súkromnej osoby. Úlohou hovorcu alebo hovorkyne je zabezpečiť a udržiavať kontakt s verejnosťou prostredníctvom masovokomunikačných prostriedkov, ako sú tlač, rozhlas, televízia, tlačové agentúry alebo online média.

Od hovorcu alebo hovorkyne sa očakáva príslušné vzdelanie a najlepšie skúsenosti v oblasti žurnalistiky, dobré, priateľské a reprezentatívne vystupovanie, schopnosť verbálnej komunikácie a skúsenosti v oblasti práce s verejnosťou. Ďalšou úlohou hovorcu (hovorkyne) je sprostredkovať názory organizácie alebo osoby, ktorá ho poverila, informovať o jej hlavných činnostiach a obhajovať činnosť organizácie alebo osoby, za ktorú hovorí. Jeho úlohou je tiež minimalizovať škody spôsobené verejnou mienkou pri prezentácii nepriaznivých správ a obhajovať dobré meno organizácie alebo osoby.

## Referencie

## Iné projekty

## Zdroj


Kategória:Povolania
Kategória:Práca s verejnosťou
Mike Smith

**Mike Smith** (* 22. marec 1982, Kingston, Ontario, Kanada) je kanadský hokejový brankár aktuálne pôsobiaci v tíme Edmonton Oilers v National Hockey League.

S reprezentačným výberom Kanady získal zlatú medailu na Zimných olympijských hrách 2014 a zlatú medailu na Majstrovstvách sveta v roku 2015.

V roku 2007 bol vyhlásený za najlepšieho nového brankára v NHL a v roku 2017 bol súčasťou All-Star Teamu ligy.

Smith je jedným z dvanástich brankárov NHL, ktorým sa podarilo v súťažnom zápase streliť gól. Gól strelil aj v nižšej severoamerickej lige ECHL. V ten istá deň sa zároveň stal prvým brankárom histórie, ktorý dokázal v jednom zápase vychytať čisté konto, pobiť sa a vstreliť gól.

## Referencie

## Externé odkazy
* 

Kategória:Kanadskí hokejoví brankári
Kategória:Hráči Arizona Coyotes
Kategória:Hráči Dallas Stars
Kategória:Hráči Tampa Bay Lightning
Kategória:Hráči Calgary Flames
Kategória:Hráči Edmonton Oilers
Kategória:Hráči Houston Aeros
Kategória:Hráči Iowa Stars
Kategória:Hráči Norfolk Admirals
Kategória:Hráči Phoenix Coyotes
Kategória:Hokejisti draftovaní klubom Dallas Stars
Kategória:Kanadskí olympijskí víťazi
Kategória:Olympijskí víťazi v ľadovom hokeji
Kategória:Účastníci MS v hokeji 2013
Kategória:Účastníci MS v hokeji 2015
Kategória:Osobnosti z Kingstonu (Ontário)
Kategória:Brankári Arizona Coyotes
Kategória:Brankári Edmonton Oilers
Kategória:Brankári Calgary Flames
Kategória:Brankári Dallas Stars
Kategória:Brankári Tampa Bay Lightning
Kategória:Hokejisti na Zimných olympijských hrách 2014
Casablanca (rozlišovacia stránka)

**Casablanca** môže byť:
* najväčšie mesto a prístav v Maroku, pozri Casablanca
* mesto v Čile, pozri Casablanca (Čile)
* film z roku 1942, pozri Casablanca (film)
* švédska hudobná relácia, pozri Casablanca (televízna relácia)
* česká informačná a telekomunikačná firma prevádzkujúca dátové centrum v Prahe, pozri Casablanca INT
* americké hudobné vydavateľstvo, pozri Casablanca Records
* trieda eskortných lietadlových lodí námorníctva USA, pozri Casablanca (trieda)
** eskortná lietadlová loď triedy *Casablanca*, pozri USS ''Casablanca'' (CVE-55)

## Pozri aj
* Casablanská konferencia
* Raja Casablanca
Casablanca (televízna relácia)

***Casablanca*** bola hudobná relácia vysielaná SVT na stanici TV1 medzi 4. októbrom 1982 a 14. marcom 1983. Nahradila reláciu *[[Måndagsbörsen]]*.

Hostiteľmi boli Hélène Bennová a Janne Nilsson.

V exoticky vyzdobenom štúdiu s palmami a farebnými drinkami Bennová a Nilsson predstavili popové a rockové novinky a tiež umelcov zo Švédska, Anglicka a USA. Všetci umelci hrali naživo alebo prípadne spievali v štúdiu.

Opakujúcim sa prvkom v Casablance bol „Gluggen“ so Svantem Grundbergom. Ďalším prvkom bol „Rockflimmer“ s Kajom Kindvallom. Kindvall stal pri zrode švédskej televízie predstavujúc aktuálne hudobné videá. Na jeseň roku 1983 tento koncept ďalej rozvinul do vlastného programu *[[Videobeat]]*.

Medzi zahraničnými interpretmi, ktorí vystúpili v štúdiu, boli:

* Philip Lynott and the Soul Band
* Kajagoogoo
* Joan Jett & the Blackhearts
* Depeche Mode
* Luk Wow Wow
* Balet Spandau
* Madness
* The Church

Zo švédskych skupín sa tu predstavili:

* Reeperbahn
* Gyllene Tider
* Xport
* Ubangi
* Ratata (ktorá mala v programe začiatkom roku 1983 svoju premiéru naživo. Spevák Mauro Scocco pri tejto príležitosti zhromaždil hudobníkov a priateľov, aby zaplnili štúdiové pódium - pretože sa nedávno pôvodná zostava skupiny Ratata prakticky rozpustila)

## Referencie

## Zdroj

Kategória:Švédske televízne seriály
Kategória:Televízne relácie
Veľká cena Azerbajdžanu 2022

**Veľká cena Azerbajdžanu 2022** (angl. **Formula 1 Azerbaijan Grand Prix 2022**) sa uskutočnila 12. júna 2022 na mestskom okruhu Baku City Circuit v Baku, hlavnom meste Azerbajdžanu. Išlo o ôsme preteky sezóny 2022 Majstrovstiev sveta Formule 1.

Pred Veľkou cenou oznámil Red Bull Racing, že predĺžil zmluvu s víťazom Veľkej ceny Monaka Sergiom Pérezom o dva roky, čo znamená, že tím bude súťažiť s nezmenenou dvojicou jazdcov až do konca sezóny 2024.

Ako líder priebežného poradia jazdcov prišiel do Baku Max Verstappen z tímu Red Bull. Na druhom mieste sa pred pretekmi nachádzal Charles Leclerc z tímu Ferrari; na tretej pozícii ležal Verstappenov tímový kolega z Red Bullu Sergio Pérez.

## Priebeh kvalifikácie
Charles Leclerc zaznamenal v kvalifikácii najrýchlejší čas. Na druhom mieste skončil Sergio Pérez a na treťom Max Verstappen. V prvej časti musela byť kvalifikácia prerušená kvôli nehode Lancea Strolla v tretej zákrute.

## Priebeh pretekov
Tím Red Bull získal v Baku po Veľkej cene Emilia Romagna a Veľkej cene Španielska už tretie double sezóny: ich pretekár Max Verstappen vyhral preteky pred tímovým kolegom Sergiom Pérezom; na treťom mieste skončil George Russell zo stajne Mercedes. Počas pretekov postupne vypadli štyria pretekári, ktorí jazdili na monopostoch poháňaných motormi Ferrari: Carlos Sainz, Charles Leclerc (ktorý bol v čase svojho odstúpenia na prvom mieste), Guanyu Zhou a Kevin Magnussen.

## Výsledky
### Kvalifikácia

### Preteky

**Poznámky:**
*  – Vrátane dodatočného bodu za najrýchlejšie kolo pretekov
*  – Nicholas Latifi dostal päťsekundovú penalizáciu za ignorovanie modrých vlajok. Na jeho konečné umiestnenie nemal trest žiadný vplyv.
*  – Nedokončil preteky no odjazdil 90 % a teda bol klasifikovaný

## Priebežné poradie šampionátu
;Poradie o Pohár jazdca (Top 5)

;Poradie o Pohár konštruktérov (Top 5)

## Referencie

Kategória:Formula 1 v roku 2022
Kategória:Veľká cena Azerbajdžanu
János Richter

**János Richter** (* 8. február 1872, Spišská Nová Ves† 18. máj 1934, Komárno) bol rímskokatolícky kňaz a politik maďarskej národnosti na Slovensku v období Uhorska a medzivojnového Česko-Slovenska.

## Biografia
Narodil sa v zmiešanom slovensko-maďarsko-nemeckom prostredí. Študoval teológiu a v roku 1894 bol vysvätený za kňaza. Pôsobil vo viacerých farnostiach na Orave. V roku 1910 bol za okres Dolný Kubín zvolený za poslanca Uhorského snemu za Národnú stranu práce, ktorá združovala vtedajšie liberálne politické prúdy. V sneme zasadal až do zániku kráľovstva v roku 1918.

Politicky aktívnym bol aj po vzniku Česko-Slovenska. Vo voľbách do Národného zhromaždenia v roku 1925 bol zvolený za senátora za Maďarskú národnú stranu, ktorá v daných voľbách kandidovala spoločne s nemeckou stranou Zväz poľnohospodárov. Kandidoval v národnostne zmiešanom XI. volebnom kraji (Nové Zámky + Košice). V senáte zasadal v inkompatibilnom, rozpočtovom a ústavnoprávnom výbore. V priebehu volebného obdobia sa koalícia strán rozpadla a maďarskí senátori (vrátane Richtera) zo spoločného klubu vystúpili. V tomto období pôsobil ako kňaz v Ipeľskom Sokolci (vtedy Sakáloš).

Za senátora bol zvolený aj vo voľbách v roku 1929. Vtedy Maďarská národná strana kandidovala v koalícii s Krajinskou kresťansko-socialistickou stranou a Spišskou nemeckou stranou. V tomto volebnom období zasadal v kultúrnom a zahraničnom výbore senátu.

Napriek tomu, že sa hlásil k maďarskej národnosti, prejavy v senáte prednášal v nemčine. Súviselo to s jazykovo zmiešaným prostredím Spiša, v ktorom vyrastal. Napriek svojmu pôvodu a politickej orientácii mal blízky vzťah k Slovákom a k ich potrebám. Dokonca sa osobne angažoval v prospech prepustenia Andreja Hlinku, keď bol za čias Uhorska väznený.

Zomrel 18. mája 1934 po dlhej a závažnej chorobe vo veku 62 rokov. Pochovaný je v Komárne. V senáte Jánosa Richtera nahradil Emmerich Varga zo Spišskej nemeckej strany.

## Referencie

Kategória:Slovenskí politici
Kategória:Uhorskí politici
Kategória:Slovenskí rímskokatolícki kňazi
Kategória:Uhorskí rímskokatolícki kňazi
Kategória:Poslanci uhorského snemu
Kategória:Senátori Národného zhromaždenia (Česko-Slovensko, 1920 – 1939)
Kategória:Slovenské osobnosti maďarského pôvodu
Kategória:Osobnosti zo Spišskej Novej Vsi
Kategória:Politici Maďarskej národnej strany
Kategória:Poslanci uhorského snemu narodení na území dnešného Slovenska
Magury

**Magury** () je vrch vo Veľkej Fatre. Leží nad obcou Liptovské Revúce, približne  juhozápadne od Ružomberka.

## Poloha
Nachádza sa v strednej časti Veľkej Fatry, v geomorfologickom podcelku Hôľna Fatra. Leží v Žilinskom kraji, v okrese Ružomberok a na katastrálnom území obce Liptovské Revúce. Najbližším sídlom sú na juhovýchodnom úpätí ležiace Liptovské Revúce a východne situovaná Liptovská Osada. Vrch patrí do Národného parku Veľká Fatra.

## Opis
Magury sú súčasťou bočnej rázsochy, ktorá vybieha z liptovskej vetvy hlavného hrebeňa juhovýchodným smerom medzi Minčolom () a Rakytovom (). Východným smerom leží Okrúhla () a Ctibor (), južným Čierna hora () a Stráž (), západným Čierny kameň () a Minčol a severným Suchá (), Rakytov a Tanečnica (). Na západe a juhu masív vymedzuje dolina Veľká Turecká, ktorou odteká voda Tureckým potokom do Revúcej, severne a východne sa nachádza dolina Veľká Rakytová, ktorou odteká rovnomenným potokom voda z tejto časti hrebeňa. Na vrchol nevedie značený turistický chodník.

### Výhľady
Vrcholová časť je pokrytá súvislým lesným porastom, no na západnom a južnom úbočí sa nachádzajú horské lúky s rozhľadom. Z vhodných lokalít je možné pozorovať najmä okolité veľkofatranské vrcholy, no tiež Nízke Tatry a Štiavnické vrchy.

## Prístup
Na vrchol nevedie značený turistický chodník a najbližší,  zeleno značený prechádza hlavným hrebeňom. Od Liptovských Revúc vedie až pod vrchol lesná cesta, uľahčujúca jeho dostupnosť.

## Referencie

## Pozri aj
* Hôľna Fatra
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Ružomberok
Kategória:Liptovské Revúce
Hlasy

***Hlasy*** je štúdiový album, ktorý nahral Richard Müller s vokálnou (a cappella) skupinou Fragile. Album v roku 2013 vydalo hudobné vydavateľstvo Universal Music Group. Celý album coververzií Müllerových hitov je zaranžovaný a nahraný bez hudobných nástrojov. Ak aj počuť ich zvuky, sú v skutočnosti v mikrofónoch modulované hlasmi vokalistov zo skupiny Fragile.

## Zoznam skladieb

## Referencie

Kategória:Albumy Richarda Müllera
Kategória:Hudobné albumy z 2013
Kategória:Albumy coververzií
Kostol Všetkých svätých (Kynek)

**Kostol všetkých svätých** sa nachádza v nitrianskej mestskej časti Kynek v okrese Nitra. Je zasvätený všetkým svätým. Je národnou kultúrnou pamiatkou. Postavený bol v polovici 13. storočia.

## História
Tunajší farár sa spomína v listine už pred rokom 1257. Kostol bol postavený niekedy v polovici 13. storočia. V roku 1728 sa uskutočnila baroková prestavba, ktorú financovala rodina Užovičovcov. V roku 1791 bol kostol klasicisticky upravený a na západe rozšírený o prístavbu s vežou a na juhu sakristiou so zaobleným uzáverom a rovným stropom. Interiér kostola zdobí nástropná maľba s motívom Nanebovzatia Panny Márie od akademického maliara Edmunda Massanyiho z roku 1941. Hodnotnou súčasťou je aj neogotický hlavný oltár z roku 1883 s obrazom Všetkých svätých a sochami sv. Ladislava a sv. Imricha, rokokové obrazy sv. Jána Nepomuckého a sv. Alžbety v klasicistických rámoch z 2. polovice 18. storočia a klasicistická mušľovitá svätenička z červeného mramoru. Na severnej strane svätyne sa nachádza gobelínový obraz s postavou Ježiša, ktorý vyšívala grófka Užovičová-Blundellová koncom 19. storočia. Pod kostolom sa nachádza krypta s hrobmi členov rodu Užovičovcov zo staršieho obdobia.

## Referencie

Kategória:Kostoly v Nitre
Kynek
Kategória:Národné kultúrne pamiatky na Slovensku pred rokom 2002
Kategória:Kynek
Majstrovstvá Ázie vo futbale 2023

**Majstrovstvá Ázie vo futbale 2023** boli 18. ročník Majstrovstiev Ázie vo futbale, medzinárodného futbalového turnaja pre národné tímy pod hlavičkou Ázijskej futbalovej konfederácie (AFC). Turnaj sa bude hrať od 16. júna do 16. júla 2023. Na turnaji sa predstaví 24 tímov. Titul obhajoval .

Turnaj mala hostiť Čína. Dňa 14. mája 2022 však AFC oznámilo, že Čína nebude môcť usporiadať turnaj kvôli okolnostiam spojených s pandémiou COVID-19. 17. októbra 2022 AFC oznámilo, že turnaj sa bude konať v Katare. Katar hostil tento turnaj už v roku 1988 a 2011 a stane sa prvou krajinou, ktorá bude organizovať tento turnaj trikrát. Kvôli vysokým teplotám a účasti Kataru na Zlatom pohár CONCACAF 2023 sa turnaj bude konať od 12. januára do 10. februára 2024.

Domáci  obhájil titul, keď vo finále zvíťazili nad Jordánskom 3:1.

## Kvalifikované tímy
Na turnaji sa predstaví 24 tímov. Pre  pôjde o debut na turnaji. 

[1] ako  Južný Vietnam

## Štadióny

## Skupinová fáza

### Skupina A

### Skupina B

### Skupina C

### Skupina D

### Skupina E

### Skupina F

### Tabuľka tretích tímov

## Play-off

### Osemfinále

### Štvrťfinále

### Semifinále

### Finále

## Referencie

## Externé odkazy
* AFC Asian Cup

## Zdroj

Kategória:Majstrovstvá Ázie vo futbale
Kategória:Futbal v 2023
Kategória:Futbal v Katare
Lido (obecné chránené územie)

**Lido** je obecné chránené územie v celku Podunajská pahorkatina v podcelku Dolnovážska niva v správe mesta Piešťany.

Nachádza sa v katastrálnom území mesta Piešťany, okres Piešťany v Trnavskom kraji. Vyhlásená bola v roku 2020 na rozlohe , bez ochranného pásma.

Predmetom ochrany je: Významná ekostabilizačná, biologická, vedecká i estetická hodnota. Obecné chránené územie plní významnú krajinnoekologickú funkciu a ako súčasť regionálneho biocentra Vážsky ostrov a súčasne aj nadregionálneho biokoridoru Váh prispieva k vyváraniu trvalých podmienok na rozmnožovanie, úkryt a výživu mnohých organizmov ako aj na zachovanie prirodzeného vývoja ich spoločenstiev a prírodnej rovnováhy. Z hľadiska fauny je tu zastúpený jeden z najdôležitejších biotopov na Slovensku, a to vŕbovo-topoľové nížinné lužné lesy, ktoré vytvárajú priaznivé podmienky pre veľmi bohatú biodiverzitu, zastúpenú nielen národne ale aj európsky významnými druhmi. Účelom vyhlásenia obecného chráneného územia je ochrana tohto územia, ktoré plní funkciu ekologicky významného krajinného celku ako aj priestoru pre krátkodobý pobyt obyvateľov a návštevníkov mesta v prírode.''

## Referencie

Kategória:Piešťany
Kategória:Podunajská pahorkatina
Kategória:Chránené územia v okrese Piešťany
Kategória:Obecné chránené územia na Slovensku
Dan Blackburn

**Dan Blackburn** (* 20. máj 1983, Montreal, Kanada) je bývalý kanadský hokejový brankár, ktorý sa preslávil najmä v tíme New York Rangers v NHL. V roku 2000 bol vyhlásený za najlepšieho nováčika CHL, v roku 2001 za najlepšieho brankára WHL a v roku 2002 za najlepšieho nováčika v bránkovisku v NHL.

V roku 2004 utrpel zranenie ľavej ruky v oblasti nervu, čo zapríčinilo jej úplnú nehybnosť. Kariéru ukončil v roku 2005.

## Klubová kariéra
### WHL
Daniel Blackburn patril na prelome tisícročí k najväčším talentom kanadského mládežníckeho hokeja. Najviac sa zaskvel v kanadskej juniorskej súťaži Western Hockey League, keď v dvoch sezónach v drese Kootenay Ice získal ocenenie najlepšieho nováčika a následne aj najlepšieho brankára. Jeho prínos pre tím bol najmä v Play-off, keď si v 32 zápasoch vyraďovacích bojov dokázal udržať 93,7% úspešnosť zákrokov a priemer inkasovaného gólu na zápas 2,00.

V drafte v roku 2001 sa po Pascalovi Leclairovi stal druhým najvyššie zvoleným brankárom toho ročníku. Z 10. miesta si ho v 1. kole vybrali New York Rangers.

### New York Rangers
Bránkovisko Rangers zažívalo v roku 2001 krízu. Medzi sezónami 2000/01 a 2001/02 ukončili kariéru obaja náhradníci dlhoročnej brankárske jednotky tímu, Mika Richtera – Kirk McLean a Guy Hebert a v tíme tak bola potrebná nová brankárska jednotka. Práve toto miesto mal zaplniť Dan Blackburn.

Takmer bez pobytu v American Hockey League sa Blackburn prakticky okamžite premiestnil do základnej zostavy Rangers už vo svojej prvej profesionálnej sezóne. Predstavil sa v 31 zápasoch, v ktorých si pripísal 89,8% úspešnosť a 3,32 priemer inkasovaných gólov na zápas.

Už v sezóne 2002/03 bol Blackburn postavený do pozície jednotky tímu. Zvýšená záťaž však vyvolala prepad jeho výkonnosti a do tímu bol privedený skúsený Mike Dunham, ktorý oproti Blackburnovi exceloval. Sezónu tak Blackburn ukončil po 32 zápasoch, v ktorých si udržal podpriemernú 89% úspešnosť zákrokov.

V rámci tréningových kempov, ktoré prebiehali pred začiatkom sezóny 2003/04 Blackburn utrpel zranenie ľavej ruky v oblasti nervu, kvôli ktorému sa nepredstavil ani v jednom zápase. Po dvoch sezónach NHL sa tak Blackburnova kariéra rýchlejšie skončila, ako začala.

### Pokus o návrat
Počas „lockoutovej“ sezóny 2004/05 sa Blackburn pokúšal o návrat do profesionálneho hokeja v drese Victoria Salmon Kings v ECHL. Keďže zranenie mu znehybnilo ľavú ruku, namiesto konvenčného rozloženia vyrážačky a  lapačky začal používať dve vyrážačky. Po 12 zápasoch, v ktorých si pripísal 89,2% úspešnosť zákrokov sa však rozhodol ukončiť profesionálnu hokejovú kariéru zo zdravotných dôvodov.

31. decembra 2011 sa zúčastnil spomienkového zápasu „Winter Classic Alumni Game“, kde sa predstavili legendy tímov New York Rangers a Philadelphia Flyers.

## Referencie

Kategória:Kanadskí hokejoví brankári
Kategória:Hráči New York Rangers
Kategória:Hráči Hartford Wolf Pack
Kategória:Hokejisti draftovaní klubom New York Rangers
Kategória:Osobnosti z Montrealu
Kategória:Brankári New York Rangers
Suchá (vrch vo Veľkej Fatre; 1261 m n. m.)

**Suchá** () je vrch vo Veľkej Fatre. Leží nad obcou Liptovské Revúce, približne  juhozápadne od Ružomberka.

## Poloha
Nachádza sa v strednej časti Veľkej Fatry, v geomorfologickom podcelku Hôľna Fatra. Leží v Žilinskom kraji, v okrese Ružomberok a na katastrálnom území obce Liptovské Revúce. Najbližším sídlom sú na juhovýchode ležiace Liptovské Revúce a východne situovaná Liptovská Osada. Vrch patrí do Národného parku Veľká Fatra.

## Opis
Suchá je súčasťou rázsochy, ktorá vybieha západným smerom z masívu Rakytova () v liptovskej vetve hlavného hrebeňa. Západným smerom sa nachádza Javorina () a Štefanová (), severným Tmavá () a Dvorisko (), východným Tanečnica () a Rakytov a južne Magury () a Minčol (). Masív patrí do povodia Revúcej, kde vodu odvádza z južných svahov Nižný Rakytov, zo severných Rakytov. Na vrchol nevedie značený turistický chodník. Severné úbočie zasahuje do národnej prírodnej rezervácie Skalná Alpa.

### Výhľady
Vrcholová časť je pokrytá nesúvislým lesným porastom, ktorý umožňuje obmedzený rozhľad. Z vhodných lokalít je možné pozorovať najmä okolité veľkofatranské vrcholy, no tiež Malú Fatru.

## Prístup
Na vrchol nevedie značený turistický chodník a najbližší,  žlto značený vedie sedlom úbočím Rakytova. Hlavným hrebeňom prechádza  zeleno značený chodník, vedúci zo Sedla pod Čiernym kameňom do Nižného Šiprúnskeho sedla.

## Referencie

## Pozri aj
* Hôľna Fatra
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Ružomberok
Kategória:Liptovské Revúce
Gus Isidore

**Augustus Lundell** „**Gus**“ **Isidore** (* 16. august 1960, Londýn, Spojené kráľovstvo) je britský hudobník, spevák, skladateľ a producent.

## Životopis
V roku 1976, keď mal 16 rokov, sa naučil hrať na gitare, skladať piesne a pripojil sa k skupine The Foundations. O rok neskôr upútal pozornosť Marca Bolana zo skupiny T. Rex, s ktorou nahral album *Dandy in the Underworld*.

Medzi rokmi 1978 a 1982 spolupracoval s niekoľkými hudobníkmi pri nahrávaní albumu Eddyho Granta s názvom *Walking on Sunshine*. V roku 1979 nahral album s Petrom Bardensom zo skupiny Camel a bol frontmanom jeho koncertnej skupiny. V roku 1981, po turné s Petrom Greenom z Fleetwood Mac, bol členom skupiny Asia, s ktorou odohral turné v Anglicku a Európe.

V roku 1982 spoznal Phila Lynotta, stal sa členom jeho podpornej skupiny The Soul Band, a spolupracoval s ním až do jeho smrti.

V roku 1984 ho Hugh Cornwall zo skupiny The Stranglers pozval, aby nahral gitaru pre jeho sólový album s Julesom Hollandom s názvom *Wolf*.

Po presťahovaní sa do Helsínk v roku 1986 tu založil skupinu Buffalo Soldier.

V roku 1987 sa pridal k soulovému spevákovi Sealovi, s ktorým nahral jeho rané demonahrávky a debutový album. Neskôr spoluzložil Sealov druhý štúdiový album *Seal II*.

V roku 1988 založil trio The Third Man, v ktorom pôsobil do roku 1990.

Medzi rokmi 2001 a 2005 spoluzložil niekoľko piesní pre rôznych interpretov, vrátane Seala, a začal pracovať na vzniku svojej skupiny Suns of Neptune, ktorá v roku 2006 vydala rovnomenné EP, t. j. jedinú svoju nahrávku.

V rokoch 2007 až 2008 robil mentora v Rock Academy School of Music.

V roku 2016 sa stal gitaristom v britskom muzikáli *[[Muted]]*.

## Zdroje
* Gus Isidore na Discogs
* Gus Isidore na mandy.com  

Kategória:Narodenia v 1966
Kategória:Osobnosti z Londýna
Kategória:Britskí gitaristi
Kategória:Britskí speváci-skladatelia
Kategória:Britskí hudobní producenti
55 (album)

***55*** je štúdiový album, ktorý v spolupráci s textárom Petrom Uličným a skladateľom Ondřejom Brzobohatým nahral Richard Müller. Album vydalo v roku 2016 hudobné vydavateľstvo Universal Music.

## Zoznam skladieb

## Výroba albumu
* Richard Müller - spev
* Ondřej Gregor Brzobohatý (O.G.B.) - klávesové nástroje, vokály, sampler, aranžmány sláčikov, producent
* Josef Štěpánek - gitara
* Jakub Vejnar - basová gitara
* Roman Vícha - bicie nástroje
* Camilo Caller - perkusie
* Lucia Šoralová - vokály
* Míra Hloucal - trúbka
* Epoque Strings Orchestra - pražský sláčikový orchester
* Robert Balzar - kontrabas 
* Míra Hloucal - aranžmány dychových nástrojov
* Martin Blažek - aranžmány sláčikových nástrojov
* Vít Král - technik nahrávania vokálov
* Tomáš Kozelka - úprava vokálov
* Michal Pekárek - mixáž, mastering 
* Ondřej Pýcha, Lukáš Kimlička - fotografie
* Václav Florian - výtvarná spolupráca
* Richard Müller, Filip Jánoš - dizajn

## Referencie

Kategória:Albumy Richarda Müllera
Kategória:Hudobné albumy z 2016
Hodina medzi psom a vlkom

***Hodina medzi psom a vlkom*** je štúdiový album, ktorý v spolupráci s textárom Petrom Uličným nahral Richard Müller. Album vydalo v roku 2020 hudobné vydavateľstvo Universal Music.

## Zoznam skladieb

## Výroba albumu
* Richard Müller - spev
* Marián Kachút - gitara
* Peter Graus - klávesové nástroje, programovanie, vokály
* Laura Jašková - basová gitara
* Michal Žáček - saxofón
* Ashley Slater - trombón
* Nikola Adamcová - violončelo
* Ivana Regešová, Janka Daňová - vokály
* Laco Rychtarik - klávesové nástroje, programovanie, vokály (11)
; Produkcia
* Peter Riava - vydavateľ Universal Music
* Adnan Hamzič, Tomáš Zubák - výkonný producent
* Laco Rychtarik - mastering
* Ján Kukučka - technický koordinátor
* Markus Müller - titulkové písmo
* Majo Hirc - fotografie, grafika
* Marián Uhrín - fotografická postprodukcia

## Referencie

Kategória:Albumy Richarda Müllera
Kategória:Hudobné albumy z 2020
Kofaktor F430

**F<sub>430</sub>** je kofaktor (niekedy sa nazýva i koenzýmom) enzýmu metylkoenzým M reduktázy. Je to porfyrínový derivát, ktorý obsahuje atóm niklu. Metylkoenzým M reduktáza katalyzuje reakciu, ktorá vedie k uvoľneniu metánu v poslednom kroku metanogenézy:

:  + HS–CoB  →    +  CoB–S–S–CoM


Súbor:Coenzyme M (CoM).svg|Štruktúra koenzýmu M (HS-CoM)
Súbor:Coenzyme B (CoB).svg|Štruktúra koenzýmu B (HS-CoB)


Tento kofaktor sa vyskytuje len u metanogénnych archeónov a anaeróbnych metánotrofných archeónov. Vyskytuje sa v relatívne vysokých koncentráciách v archeónoch, ktoré sa účastnia reverznej metanogenézy – tieto archeóny môžu obsahovať až 7 % hm. niklového proteínu, ktorý im pomáha oxidovať metán.

## Štruktúra
Tento kofaktor bol pomenovaný triviálnym názvom **kofaktor F<sub>430</sub>** v roku 1978 na základe vlastností žltej vzorky extrahovanej z *[[Methanobacterium thermoautotrophicum]]*, ktorá mala spektroskopické maximum pri 430 nm. V roku 1982 bola táto látka identifikovaná ako kofaktor metylkoenzým M reduktázy a jeho štruktúra bola potvrdená pomocou röntgenovoej kryštalografie a NMR. Kofaktor F430 sa skladá z redukovaného porfyrínu v makrocyklickom systéme zvanom korfín. Okrem toho obsahuje ďalšie dva kruhy, takže na rozdiel od klasického tetrapyrolového jadra (kruhy A-D) má ešte γ-laktámový kruh E a karbocylický kruh F s ketónovou skupinou. Je to jediný prírodný tetrapyrol, ktorý obsahuje nikel, ktorý sa inak v živých systémoch vyskytuje len vzácne.

## Biosyntéza
Biosyntéza kofaktoru F430 začína u uroporfyrinogénu III, z ktorého sa syntetizujú všetky prírodne tetrapyroly vrátane chlorofylu, vitamínu B<sub>12</sub>, fykobilínov, sirohemu a hemu. Uroporfyrinogén III sa premieňa najprv na dihydrosirohydrochlorín a potom na sirohydrochlorín. Následne sa do tohto systému vkladá nikelnatý katión. Túto reakciu katalyzuje tá istá chelatáza, CbiX (tiež označovanej CfbA), ktorá katalyzuje i cheláciu kobaltu v biosyntéze kobalamínu.


Súbor:Uroporphyrinogen_III_skeletal.svg|Uroporfyrinogén III
Súbor:Dihydrosirochlorin.png|Dihydrosirohydrochlorín
Súbor:SirohydrochlorinCorr.png|Sirohydrochlorín


Potom dochádza pomocou ATP-dependentnej Ni-sirohydrochlorín-''a,c''-diamidsyntázy (CfbB) k premene acetátových skupín *a* a *c* na acetamidy. Aminoskupiny pochádzajú z dvoch molekúl glutamínu. Poradie amidácie týchto dvoch skupín je náhodné. Dvojzložkový komplex Ni-sirohydrochlorín-a,c-diamidreduktívnej cyklázy (CfbCD) potom katalyzuje šesťelektrónovú a sedemprotónovú redukciu kruhov, čím vzniká biosyntetický intermediát. V procese dochádza k vzniku γ-laktámového kruhu E. Táto redukcia je spojená s hydrolýzou ATP a elektróny sa presúvajú pomocou dvoch 4Fe-4S centier. V poslednom kroku sa tvorí kruh F (karbocyklický s ketónovou skupinou) pôsobením ATP-dependentnej koenzým F(430) syntetázy (CfbE), čím vzniká koenzým F430. Tento posledný enzým je ligáza podobná MurF, ktorá sa účastní biosyntézy peptidoglykánu.

stred|náhľad|600x600bod|Biosyntéza kruhu E

## Referencie

## Zdroj

Kategória:Kofaktory
Kategória:Tetrapyroly
Kategória:Zlúčeniny niklu
Negi Haruba

**Negi Haruba** (; * 27. júl 1991, Čita, Japonsko) je japonský mangaka.

Medzi fanatikmi mangy sa preslávil svojim dielom *Gotóbun no Hanajome*, ktoré vychádzalo vo *Šúkan Šónen* magazíne od augusta roku 2017, do februára roku 2020. V máji 2019 vyhral cenu najlepšej šónen mangy na 43. každoročnej súťaži *Kódanša Manga Šó*. Bola to piata najlepšie predávaná manga za rok 2019.

## Práce

*  (Príbeh: Šun Hirose, *Weekly Shōnen Magazine*, 20142015)
*  (*Weekly Shōnen Magazine*, 20172020)
*  (*Weekly Shōnen Magazine*, 2021súčasnosť)
* *Coward-Cross-World* (*Magazine SPECIAL* 2013 Vydanie 4)
* *Ura Sekai Communication* (*Monthly Comic Dengeki Daioh*, September 2014)
* *Vampire Killer* (*Weekly Shōnen Magazine*, 2016 Merger Vydanie 2 a 3)

## Referencie

## Externé odkazy
* Negi Haruba na Twitteri

Kategória:Mangaka
Kategória:Osobnosti z prefektúry Aiči
Phil Lynott the Last Sessions

***Phil Lynott the Last Sessions*** je sedemskladbové EP demonahrávok Phila Lynotta a Ricka Parfitta z roku 1984. Vyšlo 27. septembra 2019 prostredníctvom iOcean Music.

## Zoznam skladieb
# „She Got Class“ (Studio) – 4:04
# „Father of My Son“ – 3:23
# „Bad Boy Take One“ (Studio) – 2:51
# „Bad Boy Take 2“ (Studio) – 2:58
# „Bad Boy Take 3“ (Studio) – 4:02
# „Bad Boy Take 4“ (Studio) – 3:55
# „Bad Boy Take 5“ (Studio) – 4:19

## Obsadenie
* Phil Lynott – spev, basgitara
* Rick Parfitt – gitara

## Referencie

Kategória:EP Phila Lynotta
Kategória:EP z 2019
Kategória:
9K51M Tornado-G

**9K51M Tornado-G** je ruský salvový raketomet kalibru 122 mm na podvozku nákladného automobilu Ural-4320 (6x6). Je určený na ničenie živej sily, ľahko obrnených a obrnených vozidiel, delostreleckých a mínometných batérií alebo veliteľských stanovíšť na vzdialenosť až 40 km. 

Tornado-G je nová generácia známeho a celosvetovo rozšíreného salvového raketometu Grad. Na rozdiel od svojho predchodcu má vďaka použitiu nových projektilov zvýšený dostrel. Tento systém tiež potrebuje kratší čas na uvedenie do pohotovostného režimu.

## Vznik a vývoj
Raketomet BM-21 Grad, zavedený do služby v roku 1963, sa v Sovietskej armáde osvedčil veľmi dobre. Preto sa v 90. rokoch 20. storočia rozbehli výskumné práce zamerané na jeho modernizáciu. Zhotoviteľom raketometu sa stal Štátny výskumný a výrobný podnik Splav. Systém bol prvýkrát predstavený na testovacom polygóne v roku 1998. Ruská armáda si raketomet prvýkrát objednala v roku 2011 v počte 36 kusov. Sériová výroba sa rozbehla v roku 2013, kedy Tornado-G úspešne prešlo štátnymi skúškami. V októbri 2014 bol raketomet oficiálne zavedený do služby v ruskej armáde.

## Konštrukcia
Systém 9K51M Tornado-G pozostáva z bojového vozidla 2B17M postavenom na podvozku nákladného auta Ural-4320-10 (6x6) a rakiet kalibru 122 mm (9M538, 9M539 alebo 9M541). Raketomet dokáže vystreliť všetkých 40 rakiet počas 20 sekúnd. Maximálny dostrel výbušných rakiet je v rozmedzí 30-40 km. Existujú však správy o vytvorení nových projektilov pre Tornado-G s dostrelom až 100 km. Čas potrebný na bojové nasadenie systému na nepripravenom stanovišti je šesť minút, na pripravenom je to jedna minúta. Z bojového do cestovného režimu prejde Tornado-G za 30 sekúnd. Pohon vozidla zabezpečuje motor Kamaz-740, ktorý mu umožňuje ísť rýchlosťou až 80 km/h. Posádka vozidla sa v porovnaní s raketometom Grad zredukovala z 3 na 2 osoby.

## Požívatelia
*  Rusko - v roku 2021 mala ruská armáda 180 raketometov 9K51M Tornado-G

## Referencie

Kategória:Raketomety
Kategória:Delostrelectvo kalibru 122 mm
Kategória:Ruské bojové vozidlá
Nad Uhliskami

**Nad Uhliskami** () je vrch vo Veľkej Fatre. Leží nad obcou Blatnica, približne  východne od Turčianskych Teplíc.

## Poloha
Nachádza sa v strednej časti Veľkej Fatry, v geomorfologickom podcelku Bralná Fatra. Leží v Žilinskom kraji, v okrese Martin a zasahuje na katastrálne územie obce Blatnica a Necpaly. Najbližšími sídlami sú západne ležiace obce Necpaly, Folkušová a Blatnica. Vrch patrí do Národného parku Veľká Fatra.

## Opis
Vrch leží v bočnom hrebeni, ktorý vybieha severozápadným smerom z masívu Suchého vrchu (). Juhozápadné úpätie vymedzuje Dedošová dolina, severovýchodné Necpalská dolina. Západne susedí Prostredný grúň () a Plavá (), severne sa nachádza Jastrabské () a Osičné (), východným smerom susedí Prierastlé (), Borišov (), Chyžky () a Biela skala () a južným Štrochy () a Skalná (). Vrch patrí do povodia rieky Váh, resp. jeho čiastkového povodia rieky Turiec, kde vodu odvádza z juhozápadných svahov Gaderský a zo severovýchodných Necpalský potok. Na vrchol nevedie značený turistický chodník.

### Výhľady
Vrcholovú časť pokrýva súvislý, no riedky les, ktorý umožňuje veľmi obmedzený rozhľad. Z vhodných lokalít je možné pozorovať najmä okolité veľkofatranské vrcholy, pri priaznivých podmienkach tiež Malú Fatru a Strážovské vrchy.

## Prístup
Na vrchol nevedie značený chodník, preto prístup je možný odbočením z chodníkov, vedúcich blízkymi dolinami:

* po  žltej turistickej značke z Blatnice Dedošovou dolinou
* po  modrej značke z Necpál Necpalskou dolinou

## Referencie

## Pozri aj
* Bralná Fatra
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Martin
Kategória:Blatnica
Kategória:Necpaly (okres Martin)
The Old Grey Whistle Test

***The Old Grey Whistle Test*** (skrátene ***Whistle Test*** alebo ***OGWT***) je britská hudobná televízna relácia. Bola vysielaná stanicou BBC Two v rokoch 1971 až 1988. Jej prvným moderátorom bol novinár Richard Williams, medzi neskorších moderátorov patrili napríklad Annie Nightingalová, David Hepworth a Andy Kershaw. Počas existencie programu v ňom vystupovalo množstvo hudobníkov, medzi ktorých patria napríklad Billy Joel, John Cale či skupiny Talking Heads a Lynyrd Skynyrd.

## Zdroj

Kategória:BBC
Kategória:Televízne relácie v Spojenom kráľovstve
Voľby do orgánov samosprávnych krajov na Slovensku v roku 2022

**Voľby do orgánov samosprávnych krajov na Slovensku v roku 2022** (skrátene **krajské voľby v roku 2022**) sa konali 29. októbra 2022 spolu s komunálnymi voľbami. Volebné miestnosti boli otvorené od 7:00 do 20:00.

## Organizácia volieb
Spojenie komunálnych a krajských volieb priniesla vláda Petra Pellegriniho. Voľbám predchádzalo mimoriadne predĺženie funkčného obdobia krajských predstaviteľov na päť rokov, nasledovné obdobia budú opäť štvorročné. Hlasovať môže 4,4 milióna voličov, občanov Slovenska a osôb s trvalým pobytom. Prvýkrát hlasovať v krajských voľbách bude môcť aj približne 260 000 prvovoličov. Volebné obálky a schránky mali modrú farbu.

## Voľba predsedov samosprávnych krajov

### Banskobystrický kraj

#### Kandidáti na post predsedu Banskobystrického samosprávneho kraja

### Bratislavský kraj

#### Kandidáti na post predsedu Bratislavského samosprávneho kraja

### Nitriansky kraj

#### Kandidáti na post predsedu Nitrianského samosprávneho kraja
Na župana kandidujú títo kandidáti:

### Košický kraj

#### Kandidáti na post predsedu Košického samosprávneho kraja
Na župana kandidujú títo kandidáti:

### Prešovský kraj

#### Kandidáti na post predsedu Prešovského samosprávneho kraja
Na župana kandidujú títo kandidáti:

### Trenčiansky kraj

#### Kandidáti na post predsedu Trenčianskeho samosprávneho kraja
Na župana kandidujú títo kandidáti:

### Trnavský kraj

#### Kandidáti na post predsedu Trnavského samosprávneho kraja
Na župana kandidujú títo kandidáti:

### Žilinský kraj

#### Kandidáti na post predsedu Žilinského samosprávneho kraja
Na župana kandidujú títo kandidáti:

## Referencie

## Pozri aj
* Voľby do orgánov samosprávy obcí na Slovensku v roku 2022

## Externé odkazy
* Voľby do orgánov samosprávnych krajov 2022  – výsledky na webe Štatistického úradu SR
* Voľby do orgánov územnej samosprávy 2022 – informácie na webe Ministerstva vnútra SR
* Spojené regionálne voľby 2022 v denníku SME

2022
Kategória:Voľby 2022
Kategória:2022 na Slovensku
Pumpuang Duangjan

**Pumpuang Duangjan** (iný prepis *Poompuang Duangchan,* thaj. พุ่มพวง ดวงจันทร์), vlastným menom **Rampueng Jitharn** (* 4. august 1961, Suphanburi, Thajsko  † 13. jún 1992, Phitsanulok, Thajsko) bola thajská popová speváčka. Pumpuang bola známa svojimi humornými videoklipmi a výkonmi na pódiu a tiež ako interpretka najpopulárnejšej formy thajskej country hudby – luk thung.

## Život a kariéra
V hudobnom priemysle sa výraznejšie presadila v roku 1975, vo veku 15 rokov. Jej debutový album bol vydaný pod vedením jej šéfa Waipota Phetsuphana.

Medzi jej slávne piesne patrí „Kaew Roe Phee“, „Nak Rong Baan Nork“, „Krasae Khao Ma Si“, „Uhhue Lor Jang“.

V roku 1987 sa vydala za speváka Kaisorna Leelamekhina. Po necelom roku sa im narodil syn Puckkawat Leelamekhin, jej prvé dieťa. Zomrela v roku 1992 na komplikácie spojené s autoimunitným ochorením lupus erytematodes.

4. augusta 2018 Google vytvoril animovaný doodle ako pripomienku jej nedožitých 57. narodenín.

## Diskografia
* 1975: *Kaew Roe Phee*
* 1976: *Nak Rong Baan Nork*
* 1983: *Sao Nah Sang Faen*
* 1986: *Grasshopper Tie a Bow*
* 1986: *Krasae Khao Ma Si*
* 1988: *Pumpuang'31*
* 1992: *Ruk Thae Phae Ruk Tiem*

## Referencie

## Iné projekty

## Externé odkazy
* [''The Moon'' (Pumpuang Duangjan)](https://web.archive.org/web/20120826012350/http://www.movieseer.com/th/movies/21192--The_Moon_(Pumpuang_Duangjan))

Kategória:Thajské speváčky
Jarky (potok)

**Jarky** je potok v regióne Dolná Nitra na území obcí Lovce, Žikava a Topoľčianky v okrese Zlaté Moravce v Nitrianskom kraji. Je pravostranným prítokom Hostianskeho potoka a má dĺžku . Je vodným tokom VI. rádu.  

## Prameň
Pramení v  v severnej časti územia obce Lovce, v lesnom extraviláne v lese *Koreňová*, na juhovýchodnom svahu vrchu Koreňová. Patrí do okresu Zlaté Moravce v Nitrianskom kraji a nachádza sa na rozhraní geomorfologického celku Tribeč, geomorfologickom podcelku Veľký Tribeč (geomorfologický podcelok), a geomorfologického celku Podunajská pahorkatina.
## Opis toku
Od prameňa tečie južným smerom cez lesný extravilán, skrúca sa do východného smeru, v  priberá ľavostranný prítok Žliabok, v  sa skrúca do juhovýchodovýchodného smeru a tento smer si v podstate zachováva až do svojho ústia, v  priberá bezmenný pravostranný prítok z lesa *Potôčky* a zároveň vteká na územie obce Žikava, v  ľavým brehom obmýva úpätie lesa *Medzi jarkami* a pravým brehom úpätie vrchu *Hôrka* s , lesný extravilán sa postupne mieša s poľnohospodárskym extravilánom, v  na svojom krátkom derivačnom kanáli vytvára vodnú nádrž s názvom *Žikava*, v  vteká do poľnohospodárskeho extravilánu, v  vteká do intravilánu obce Žikava, v  vyteká z intravilánu do extravilánu obce Žikava, v  prekračuje obecnú hranicu medzi obcami Žikava a Topoľčianky, v  priberá ľavostranný prítok Žikavka, od opustenia intravilánu obce Žikava až do svojho ústia má aj v súčasnosti kľukatý, meandrovitý priebeh toku, tesne pred obecnou hranicou medzi obcou Topoľčianky a mestom Zlaté Moravce v juhozápadojužnom kúte poľnohospodárskeho extravilánu obce Topoľčianky ústi v  do Hostianskeho potoka ako jeho pravostranný prítok. Hostiansky potok ústi ďalej do Žitavy. Vodný tok *Jarky* má dva významnejšie prítoky Žliabok a Žikavka.

## Pôvod názvu
Vodný tok *Jarky* na území obcí Lovce, Žikava a Topoľčianky má pôvod v názve lesa *Medzi jarkami*, ktorého úpätie ľavým brehom obmýva. Z apelatíva *jarok* vo význame *menší potok, výmoľ, struha, priekopa pozdĺžneho tvaru na odtekanie vody* a v gramatickom množnom čísle bolo utvorené jednoslovné hydronymum v podobe *Jarky* ako súčasť početnej skupiny názvov v slovenskej toponymii, najmä hydronymii. Názov lesa *Medzi jarkami* má pôvod v charakteristických tvaroch miestneho povrchu terénu utvorených po silných dažďoch a pripomínajúcich kľukaté meandrujúce neregulované meniace sa riečisko vodného toku, ktoré je vo veľmi suchých obdobiach roka vyschnuté. Názov vodného toku *Jarky* bol štandardizovaný v roku 1979. V priestore slovenskej hydronymie potokov hydronymum *Jarky* je jedinečným hydronymom (jún 2022).
## Referencie

 
Kategória:Vodné toky v okrese Zlaté Moravce 
Kategória:Potoky na Slovensku 
Kategória:Vodné toky v Tribeči
Kategória:Vodné toky v Podunajskej pahorkatine
Magurka (Moravsko-sliezske Beskydy)

**Magurka** () je vrch v Moravsko-sliezskych Beskydách. Leží na severnej Morave nad Čeladnou, približne  juhovýchodne od Frenštátu pod Radhoštěm. Patrí do CHKO Beskydy.

## Poloha
Nachádza sa v južnej časti pohoria, v geomorfologickom podcelku Radhošťská hornatina a jej časti Radhošťský hřbet. Leží v Moravsko-sliezskom kraji v okrese Frýdek-Místek a na katastrálnom území obce Čeladná. Najbližším sídlom je na severe ležiaca obec Čeladná, severozápadne sú Trojanovice a južne Prostřední a Horní Bečva.

## Opis
Magurka leží v rázsoche, vybiehajúcej juhovýchodným smerom z vrchu Čertův mlýn (). Severne susedí Kněhyně () a Malá Stolová (), východne leží Smrk () a Trojačka (), južne Blato () a Bukovina () a západne Radegast () a Čertův mlýn (). Masív patrí do povodia Odry; voda z južných svahov odteká potokom Magurka, zo severných potokom Kněhyňka do Čeladenky a následne do Ostravice. Na vrchol nevedie značený turistický chodník.

### Výhľady
Hustý lesný porast vrcholovej časti neumožňuje rozhľad. Z vhodných lokalít s riedkou vegetáciou možno pozorovať najmä okolité vrchy Moravsko-sliezskych Beskýd, ojedinele aj Javorníky, Biele Karpaty, Malú Fatru a Kysucké Beskydy.

## Prístup
Na vrchol nevedie značený turistický chodník, no západne vedie hrebeňom  zelená trasa z rázc. Bařiny na Čertův mlýn. 

* po  zelenej značke hrebeňom z rázc. Bařiny na Čertův mlýn
* po  červenej značke cez vrch Čertův mlýn:
** od západu zo sedla Pustevny
** od severovýchodu z rázc. Horní Čeladná  
* po  modrej značke z Trojanovic cez Pustevny a Čertův mlýn

## Referencie

## Pozri aj
* Moravsko-sliezske Beskydy
* Zoznam vrcholov v Moravsko-sliezskych Beskydách

## Externé odkazy
* Poloha na turistickej trase

Kategória:Vrchy v Moravsko-sliezskych Beskydách
Kategória:Tisícovky v Česku
Kategória:Vrchy v okrese Frýdek-Místek
Kategória:Čeladná
Jarky

**Jarky** môže byť:

* miestna časť obce Mníchova Lehota, pozri Jarky (Mníchova Lehota)
* potok v regióne Dolná Nitra, prítok Hostianskeho potoka, pozri Jarky (potok)